ᱪᱚᱱᱫᱚᱱᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ

ᱪᱚᱱᱫᱚᱱᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱚᱞᱠᱟᱛᱟ ᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱦᱩᱜᱽᱞᱤ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱪᱚᱱᱫᱚᱱᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱣᱲᱟ-ᱵᱟᱱᱰᱮᱞ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱪᱚᱱᱫᱚᱱᱱᱚᱜᱚᱨ ᱟᱨ ᱚᱱᱟ ᱥᱩᱨ ᱨᱮᱱᱟᱜ ᱴᱚᱴᱷᱟ ᱠᱚᱨᱮ ᱥᱟᱨᱵᱷᱤᱥ ᱮ ᱮᱢᱟᱫᱼᱟ ᱾ ᱱᱚᱣᱟ ᱫᱚ ᱦᱟᱣᱲᱟ ᱥᱴᱮᱥᱚᱱ ᱠᱷᱚᱱ ᱓᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱯᱞᱮᱴᱯᱷᱚᱨᱢ ᱱᱚᱢᱵᱚᱨ ᱑ ᱨᱮᱱᱟᱜ ᱡᱤᱞᱤᱧ ᱫᱚ ᱓᱕᱒ ᱢᱤᱴᱚᱨ ᱟᱨ ᱯᱞᱮᱴᱯᱷᱚᱨᱢ ᱱᱚᱢᱵᱚᱨ ᱒ ᱟᱨ ᱓ ᱨᱮᱱᱟᱜ ᱡᱤᱞᱤᱧ ᱫᱚ ᱓᱕᱓ ᱢᱤᱴᱚᱨ ᱠᱟᱱᱟ ᱾ ᱥᱴᱮᱥᱚᱱ ᱨᱮᱱᱟᱜ ᱯᱞᱮᱴᱯᱷᱚᱨᱢ ᱱᱟᱢᱵᱚᱨ ᱑ ᱨᱮ ᱜᱩᱜᱩᱞ ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱚᱛᱮᱛᱮ ᱣᱟᱭᱯᱷᱟᱭᱤ ᱡᱚᱯᱚᱲᱟᱣ ᱮᱢ ᱟᱠᱟᱱᱟ ᱾ ᱰᱷᱮᱨ ᱛᱮᱫ ᱩᱯᱱᱚᱜᱽᱨᱤ ᱴᱨᱮᱱ, ᱠᱤᱪᱷᱩ ᱯᱟᱥᱮᱱᱡᱚᱨ ᱴᱨᱮᱱ ᱟᱨ ᱠᱤᱪᱷᱩ ᱮᱠᱥᱯᱨᱮᱥ ᱴᱨᱮᱱ ᱠᱚ ᱱᱚᱰᱮ ᱜᱮ ᱛᱤᱸᱜᱩᱭᱟ ᱾

ᱱᱟᱜᱟᱢ
ᱱᱚᱣᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮ ᱦᱟᱣᱲᱟ ᱥᱟᱶ ᱡᱚᱛᱚ ᱠᱷᱚᱱ ᱢᱟᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱱᱚᱣᱟ ᱫᱚ ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱢᱩᱬᱩᱛ ᱰᱟᱦᱟᱨ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬᱩᱛ ᱴᱷᱟᱶ ᱠᱟᱱᱟ ᱟᱨ ᱡᱚᱜᱚᱫᱷᱚᱛᱨᱤ ᱯᱩᱡᱟ ᱞᱟᱹᱜᱤᱫ ᱟᱹᱰᱤ ᱧᱩᱛᱩᱢᱟᱱᱟᱜ ᱠᱟᱱᱟ ᱾

᱑᱕ ᱚᱜᱚᱥᱴ ᱑᱘᱕᱔ ᱨᱮ ᱥᱟᱢᱟᱝ ᱥᱤᱧᱚᱛ ᱨᱮ ᱯᱩᱭᱞᱩ ᱨᱮᱞ ᱴᱨᱮᱱ ᱦᱟᱣᱲᱟ ᱠᱷᱚᱱ ᱦᱩᱜᱽᱞᱤ ᱫᱷᱟᱹᱨᱤᱡ ᱪᱟᱞᱟᱣ ᱞᱮᱱᱟ ᱾ ᱑᱘᱕᱕ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱣᱟ ᱴᱨᱮᱠ ᱫᱚ ᱨᱟᱹᱱᱤᱜᱚᱸᱡᱽ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱾

ᱤᱥᱴ ᱤᱱᱰᱤᱭᱟᱱ ᱨᱮᱞᱣᱮ ᱠᱚᱢᱯᱟᱹᱱᱤ ᱫᱚ ᱑᱘᱕᱑ ᱥᱟᱞ ᱨᱮ ᱨᱟᱡᱽᱢᱚᱦᱚᱞ ᱟᱨ ᱢᱤᱨᱡᱟᱯᱩᱨ ᱦᱚᱛᱮᱛᱮ ᱫᱤᱞᱞᱤ ᱥᱟᱶ ᱡᱚᱲᱟᱣ ᱞᱟᱹᱜᱤᱫ ᱦᱟᱣᱲᱟ ᱠᱷᱚᱱ ᱢᱤᱫ ᱞᱟᱭᱤᱱ ᱵᱮᱱᱟᱣ ᱮ ᱮᱛᱚᱦᱚᱵ ᱠᱮᱫᱼᱟ ᱾

ᱡᱷᱟᱹᱞ ᱥᱟᱺᱜᱤᱧ ᱨᱮᱱᱟᱜ ᱨᱮᱞᱜᱟᱹᱰᱤ ᱠᱚ
ᱥᱴᱮᱥᱚᱱ ᱨᱮ ᱱᱚᱣᱟ ᱠᱚ ᱥᱩᱯᱚᱨᱯᱟᱥᱴ ᱟᱨᱵᱟᱝ ᱡᱷᱟᱹᱞ ᱥᱟᱺᱜᱤᱧ ᱴᱨᱮᱱ ᱠᱚ ᱥᱮᱱᱚᱜᱟᱜ ᱢᱮᱱᱟᱜ:-

᱑. ᱑᱓᱐᱒᱑ ᱦᱟᱣᱲᱟ ᱨᱚᱠᱥᱳᱞ ᱢᱤᱛᱷᱤᱞᱟ ᱮᱠᱥᱯᱨᱮᱥ 

᱒. ᱑᱓᱐᱐᱙- ᱑᱓᱐᱑᱐ ᱦᱟᱣᱲᱟ ᱭᱳᱜᱽ ᱱᱚᱜᱚᱨᱤ ᱨᱤᱥᱤᱠᱮᱥ ᱫᱩᱱ ᱮᱠᱥᱯᱨᱮᱥ

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱦᱟᱣᱲᱟ-ᱵᱚᱨᱫᱷᱚᱣᱟᱱ ᱢᱩᱬ ᱞᱟᱭᱤᱱ ᱨᱮᱱᱟᱜ ᱤᱞᱮᱠᱴᱨᱤᱠᱮᱥᱚᱱ ᱫᱚ ᱑᱙᱕᱘ ᱥᱟᱞ ᱨᱮ ᱒᱕ ᱠᱮ.ᱵᱷᱤ. ᱮᱥᱤ ᱳᱵᱷᱚᱨ ᱦᱮᱰ ᱥᱤᱥᱴᱮᱢ ᱛᱮ ᱯᱩᱨᱟᱹᱣ ᱞᱮᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱑᱘᱕᱔ ᱨᱮ ᱡᱷᱤᱡ ᱞᱮᱱ
ᱛᱷᱚᱠ:ᱦᱩᱜᱽᱞᱤ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱦᱟᱣᱲᱟ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱠᱚᱞᱠᱟᱛᱟ ᱩᱯᱱᱚᱜᱽᱨᱤ ᱨᱮᱞᱣᱮ ᱥᱴᱮᱥᱚᱱ ᱠᱚ